தி.மு.க., தலைவர் கருணாநிதியின் நேற்றைய அறிக்கை[5]: ‘சாகித்ய அகாடமி’ விருது பெற்றவரும், மிகச்சிறந்த கன்னட எழுத்தாளருமான, எம்.எம்.கலபுர்கி, 77, மர்ம நபர்களால், துப்பாக்கியால் சுட்டுக் கொல்லப்பட்டார் என்ற செய்தியறிந்து, மிகவும் வருந்துகிறேன்[6]. மூட நம்பிக்கைகளை எதிர்த்து, தன் கருத்துகளை வெளிப்படையாக தெரிவித்து வந்த அவர் கொல்லப்பட்டதற்கு, என் வன்மையான கண்டனத்தை தெரிவிப்பதோடு, அவரை இழந்து வாடும் அவருடைய குடும்பத்திற்கு, ஆழ்ந்த இரங்கலையும் தெரிவித்துக் கொள்கிறேன்[7]. அவரை சுட்டுக் கொன்றவர்கள் மீது, கர்நாடக அரசு, விரைந்து நடவடிக்கை எடுக்கும் என, நம்புகிறேன்”, இவ்வாறு அவர் கூறியுள்ளார்[8]. சரி, பசவேஸ்வரர் அவரது சகோதரிக்கும், ஒரு செக்கிலியனுக்கும் பிறந்தவர் என்று எழுதியதற்கு, பசவேஸ்வரர் மற்றும் அவருடைய மனைவி இருவரிடையே இருந்த உறவுமுறையப் பற்றி கேள்விகளை எழுப்பியதற்கு, இவர் ஏன் கண்டனம் தெரிவிக்கவில்லை? யு.ஆர்.அனந்தமூர்த்தி தான் கடவுளர்களின் விக்கிரங்களின் மீது மூத்திரம் பெய்வதுள்ளதாக சொல்லிக் கொண்ட பொதும், கல்பர்கி அதனை திரும்பச் சொல்லி ஆமோதித்த போதும், இந்த கலைஞர் ஏன் அதெல்லாம் அநாகரிகமானது என்று கூறி கண்டிக்கவில்லை?